CELEX: 62011CA0568
Language: et
Date: 2013-06-20 00:00:00
Title: Kohtuasi C-568/11: Euroopa Kohtu (teine koda) 20. juuni 2013 . aasta otsus (Vestre Landsreti eelotsusetaotlus — Taani) — Agroferm A/S versus Ministeriet for Fødevarer, Landbrug og Fiskeri (Tariifne klassifikatsioon — Kombineeritud nomenklatuur — Suhkrust valmistatud toode, mis koosneb 65 % lüsiinsulfaadist ja 35 % tootmisprotsessist pärinevatest lisanditest — Määrus (EÜ) nr 1719/2005 — Määrus (EÜ) nr 1265/2001 — Teatavatele keemiatööstuses kasutatavatele toodetele antav tootmistoetus — Alusetult makstud ühenduse toetus — Tagasimaksmine — Õiguspärase ootuse kaitse põhimõte)

3.8.2013   
            
            
               ET
            
            
               Euroopa Liidu Teataja
            
            
               C 225/15
            
         Euroopa Kohtu (teine koda) 20. juuni 2013. aasta otsus (Vestre Landsreti eelotsusetaotlus — Taani) — Agroferm A/S versus Ministeriet for Fødevarer, Landbrug og Fiskeri
   (Kohtuasi C-568/11) (1)
   
   (Tariifne klassifikatsioon - Kombineeritud nomenklatuur - Suhkrust valmistatud toode, mis koosneb 65 % lüsiinsulfaadist ja 35 % tootmisprotsessist pärinevatest lisanditest - Määrus (EÜ) nr 1719/2005 - Määrus (EÜ) nr 1265/2001 - Teatavatele keemiatööstuses kasutatavatele toodetele antav tootmistoetus - Alusetult makstud ühenduse toetus - Tagasimaksmine - Õiguspärase ootuse kaitse põhimõte)
   2013/C 225/23
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Hageja: Agroferm A/S
   
      Kostja: Ministeriet for Fødevarer, Landbrug og Fiskeri
   
      Ese
   
   Eelotsusetaotlus — Vestre Landsret — Komisjoni 27. oktoobri 2005. aasta määruse (EÜ) nr 1719/2005, millega muudetakse nõukogu määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisa, (ELT L 286, lk 1) ja komisjoni 27. juuni 2001. aasta määruse (EÜ) nr 1265/2001, millega kehtestatakse nõukogu määruse (EÜ) nr 1260/2001 üksikasjalikud rakenduseeskirjad seoses tootmistoetuse andmisega teatavate keemiatööstuses kasutatavate suhkrutoodete jaoks, (EÜT L 178, lk 63; ELT eriväljaanne, 03/33, lk 76) tõlgendamine — Tariifne klassifitseerimine teatavate keemiatööstuses kasutatavate suhkrusektori toodetega seoses tootmistoetuse andmise otstarbel — Suhkrust Corynebacterium glutamicum’i kasutades kääritamise teel valmistatud toode, mis koosneb 65 % lüsiinsulfaadist ja tootmisprotsessist pärinevatest lisanditest — Tariifne klassifitseerimine kombineeritud nomenklatuuri rubriiki 2309, 2922 või 3824 — Alusetult makstud ühenduse abi
   
      Resolutsioon
   
   
               1.
            
            
               Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas, mida on muudetud komisjoni 27. oktoobri 2005. aasta määrusega (EÜ) nr 1719/2005, olevat kombineeritud nomenklatuuri tuleb tõlgendada nii, et lüsiinsulfaati ja tootmisprotsessist pärinevaid lisandeid sisaldav toode tuleb klassifitseerida rubriiki 2309 kui loomasöödana kasutatav toode.
            
         
               2.
            
            
               Õiguspärase ootuse põhimõtet tuleb tõlgendada nii, et sellega ei ole vastuolus, kui liikmesriigi toll sellises olukorras, millega on tegemist põhikohtuasjas, esiteks nõuab heauskselt tootjalt lüsiinsulfaadi tootmiseks alusetult makstud tootmistoetuse tagasimaksmist, ja teiseks keeldub täitmast tootja suhtes võetud kohustust maksta selle toote osas tootmistoetust.
            
         
      (1)  ELT C 25, 28.1.2012.